കര്ഷക നിയമങ്ങളുടെ ഗുണഭോക്താക്കള് മൂന്ന് കോര്പ്പറേറ്റുകള്: രാഹുല് ഗാന്ധി എംപി മുക്കം: രാജ്യത്തെ മൂന്ന് കോര്പ്പറേറ്റുകളാണ് കേന്ദ്ര സര്ക്കാര് കൊണ്ടുവന്ന കര്ഷക നിയമങ്ങളുടെ ഗുണഭോക്താക്കളെന്ന് രാഹുല് ഗാന്ധി എംപി പറഞ്ഞു. കാരശേരി പഞ്ചായത്ത് സംഘടിപ്പിച്ച കര്ഷക ദിനാഘോഷവും കര്ഷകരെ ആദരിക്കലും ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. ഇന്ത്യയിലെ കാര്ഷിക മേഖലയുടെ നട്ടെല്ല് തകര്ക്കുന്നതാണ് കേന്ദ്രസര്ക്കാര് കൊണ്ടുവന്ന മൂന്ന് കാര്ഷിക നിയമങ്ങള്. ഇതിനെതിരേ രാജ്യം മുഴുവനുമുള്ള കര്ഷകര് സമരത്തിലാണ്. നോട്ട് നിരോധനവും ജിഎസ്ടിയും കര്ഷക നിയമങ്ങളും ഇന്ത്യന് സാമ്ബത്തിക രംഗത്തെ ദുര്ബലപ്പെടുത്തിയെന്ന് അദ്ദേഹം പറഞ്ഞു. നോര്ത്ത് കാരശേരിയില് നടന്ന ചടങ്ങില് ലിന്റോ ജോസഫ് എംഎല്എ അധ്യക്ഷത വഹിച്ചു. കര്ഷകര്ക്കുള്ള അവാര്ഡുകള് രാഹുല്ഗാന്ധി വിതരണം ചെയ്തു. എഐസിസി ജനറല് സെക്രട്ടറി കെ.സി. വേണുഗോപാല് എംപി, ടി. സിദ്ദിഖ് എംഎല്എ, പഞ്ചായത്ത് പ്രസിഡന്റ് വി.പി. സ്മിത, വൈസ് പ്രസിഡന്റ് ആമിന എടത്തില്, വിവിധ സ്ഥിരം സമിതി അധ്യക്ഷന്മാരായ സത്യന് മുണ്ടയില്, ശാന്തദേവി മൂത്തേടത്ത്, ജിജിത സുരേഷ് എന്നിവര് പങ്കെടുത്തു.